Slagting op plase, 'maar Cyril swyg' | Netwerk24
Polisielid doodgeskiet toe sy motor laat was
'n Polisiebeampte van die Delft-polisiekantoor is Sondag doodgeskiet toe sy haar motor in Bardale in die Mfuleni-township buite Kaapstad laat was het.
18 vas vir besit van beskermde vetplante
Agtien mense is binne 48 uur in vier onverwante voorvalle in die Wes-Kaap in hegtenis geneem vir die oortreding van die Wet op Natuurbewaring.
Limpopo: Aanklaer skuldig aan korrupsie
'n Staatsaanklaer van Limpopo is agter tralies nadat hy Donderdag in die handelsmisdaadhof in Giyani aan korrupsie skuldig bevind is.
Leicester, Chelsea draai die horlosie terug
Serpe, singende ondersteuners en krete het Saterdag se verhaal reeds buite die Wembley-stadion en voor die FA Cup-eindstryd vertel: Engelse sokker se lang inperking was iets van die verlede.
Nadal spog met nr. 10 in Rome
Parys, hier kom ek!.
Beukes-hulle vyfde, maar eindig algeheel eerste
Dit is altyd goed om 'n voorsprong te geniet.
Kort kennisgewing oor beurtkrag ontstel
Eskom het Sondag op baie kort kennisgewing beurtkrag aangekondig nadat tien kragopwekkingseenhede binne 24 uur buite werking geraak het.
Fase 2-beurtkrag van 17:00 af
Eskom het pas aangekondig dat fase 2 beurtkrag van 17:00 Sondagmiddag ingestel word.
Nuwe wetsontwerp gee 20% van olie, gas aan staat
Die staat kry die reg op 'n belang van 20% in die eksplorasie- en produksieregte vir olie en gas kragtens die Konsepwetsontwerp oor die Ontwikkeling van Petroleumhulpbronne.
Mpiyakhe Dhlamini: Watter dienste van staat is belangrik?
Vir Suid-Afrika om sy potensiaal te bereik, moet ons eers 'n paar jare lange kwessies tussen onsself oplos.
LUISTER: Hanlie Retief gesels met Louis van der Watt
"Moenie dat ander ouens vir jou vertel dis nie great om 'n Afrikaner te wees nie. Ek is onbeskaamd trots daarop," sê Louis van der Watt, uitvoerende hoof van die eiendomsontwikkelaars Atterbury wat die Mall of Africa gebou het, aan Hanlie Retief.
Julian Jansen: Kind is die verloorder as pa en ma baklei
'n Pas afgetrede Bolander was verlede week stert tussen die bene toe die hooggeregshof beslis dat sy onderhoudsplig ten opsigte van 'n mediese fonds aan sy eksvrou bly staan.
Mej. Heelal in oggendure aangewys; hier kan jy Natasha volg
Die dag waarop Zozibini Tunzi, huidige Mej. Heelal, se opvolger aangekondig word het aangebreek.
Nico van Gijsen: Lesse vir jou oudag
Ek wil vandag gesels oor oud word. Tensy die noodlot anders bepaal, is dit ons almal se voorland.
Slagting op plase, 'maar Cyril swyg'
Deur Alet Van Der Walt 29 Junie 2020 21:08
Daar woed 'n oorlog teen boere en ander bewoners van landelike gebiede en 'n mens staan eintlik verstom dat nie pres. Cyril Ramaphosa of enige van sy ministers 'n woord oor dié euwel uiter nie, sê Johan Burger van die Instituut vir Sekerheidstudies (ISS).
Dié oorlog sal nie gou stop nie omdat die staat van inperking werkloosheid en armoede skerp laat toeneem het, sê Burger.
Pres. Cyril Ramaphosa Foto: Presidensie
Vrystaatse boere sit met 'n bykomende krisis omdat die armoede-situasie in Lesotho op 'n humanitêre ramp afstuur.
Boere word as 'n sagte en afgesonderde teiken beskou, en dit is amper voorspelbaar dat landelike gebiede toenemend die teiken sal word van misdadigers.
Burger sê hoewel swart mense ook onder misdaad op plase deurloop, is nie Ramaphosa of sy ministers bereid om dié misdaad, wat dikwels met wrede marteling gepaard gaan, te veroordeel nie.
"Hoekom is daar 'n ongemaklikheid by die regering om op te staan en plaasmoorde en -aanvalle te veroordeel?" vra Burger.
Hy sê aan die begin van die staat van inperking het die regering die bevolking gerusgestel en beloof dat die land voedselsekerheid het, wat beteken hy het vertroue in die landbousektor.
Tog glo Burger dat politieke uitsprake deur regeringsleiers misdadigers motiveer om plase te teiken.
"Boere is in 'n staat van beleg; ons sien hoe lyk die mense wat onder plaasaanvallers deurloop," sê hy.
Hy sê die inperkings het misdaad in die begin laat daal, maar die oomblik toe die beheermaatreëls verslap is, het dit weer gestyg.
Nou is daar 'n bykomende dimensie, naamlik dat werkloosheid en armoede toegeneem het en dit tot die misdaadvlakke bydra, sê hy.
Die burgerregteaktivis Sihle Ngobese sê dit is skandelik hoe die regering versuim om families op plase te beveilig.
Dit is een van die ANC-regering se grootste mislukkings, sê hy.
Boere is in 'n staat van beleg; ons sien hoe lyk die mense wat onder plaasaanvallers deurloop.
"Boere moet hulself organiseer en aanhou om hulle stemme hard en duidelik oor hierdie onreg te laat hoor."
Ngobese sê nie die minister van polisie, Bheki Cele, of Ramaphosa sê ooit iets oor plaasmoorde nie.
"Hulle het die mag, maar dit word gebruik om mense wat sigarette en drank gebruik, rond te jaag."
Boere moet die huidige veiligheidstrukture verbeter en mense van alle rasse moet saam teen misdaad baklei.
Ngobese, wat by die Instituut vir Rasseverhoudings betrokke is en bekend staan as Big Daddy Liberty, sê hy reis tans oor die lengte en breedte van die land om 'n dokumentêr te maak oor die reg op lewe, vryheid en eiendom.
"Die regering misken dié drie regte.
"Die ANC se versuim om boere te beveilig moet ook op die internasionale verhoog bekend gemaak word."
Volgens TLU SA se jongste syfers was daar sóveel moorde en aanvalle nadat die staat van inperking verslap is dat die syfers van die eerste 13 weke van die jaar ooreenstem met die volgende 13 weke.
Daar was vanaf Januarie tot einde Maart 12 moorde en 69 aanvalle en vanaf 1 April tot op datum 12 moorde en 59 aanvalle.